



Un clujean care revenea de la schi din Ucraina a trebuit să plătească șpagă de sute de euro pentru a scăpa de o cursă diabolică întinsă de polițiști, la un punct de control de pe drumul spre stațiunea de schi, în localitatea Lazeșciîna.

Se pare că în astfel de curse au căzut și alți turiști români, care au fost pur și simplu jecmăniți de grăniceri, ”la primul punct de control dupa Bukovel inspre vama Sighet cu Romania”.









Foto: Locația exactă a punctului unde se fac opririle pe drum

”Am plecat la ski in 02.01.2019 spre Bukovel, am ajuns cu bine, insa la intoarcere eu si prietenul meu, sambata 05.01.2019 in jurul orelor 11:00-12:00, am fost opriti la primul punct de control dupa Bukovel inspre vama Sighet cu Romania. Acolo ne-au cerut actele, le-am dat si apoi soferul a fost dus inauntru, o casuta mica, acolo erau vreo 4 insi in uniforme, i-au pus fiola pentru a verifica daca a consumat alcool. I-a iesit ca a consumat alcool, desi nu era adevarat, soferul s-a speriat, le-a zis ca nu avea cum sa iasa rezultatul asta pentru ca el consumase o bere, cu o seara inainte, la cina. Atat le-a trebuit sa auda, ca au început sa zica ca 48h nu trebuia sa bea nici o picatura si a urmat circul. Au spus ca amenda va fi de 22000 uha, ca e toleranta 0 la alcool si chiar si platita amenda ii vor retine actele 3 ani, daca vrea sa plece linistit i-a cerut 700 euro. Asa ca soferul a revenit dupa portofel, a dat 500 euro si 1000 de lei sa ii dea actele sa ajungem in tara. Eu stand in masina, am observat cum opreau masini de RO, nu opreau nici o masina de Ucraina. Reveniti in tara, am aflat ca este o practica des intalnita, chiar dupa noi, duminica a platit un domn 2800 lei, conform relatarii unui turist. Ce se intampla cu turistii romani? Nu sunt doriti si sunt jefuiti? Va rog anuntati populatia despre aceste practici, se pare ca prin furt acesti oameni devin bogati. Noua ne-au luat toti banii, pur si simplu, nici bani pt combustibil nu ne-au lasat. Exact 50 lei i-au lasat in portofel, nu stiu cat inseamna in uha dar e extrem de putin”, ne-a relatat Sabina, martoră la acest incident.

---------------------

UPDATE

”Ce sa faci ca sa nu ai probleme pe drumul de la granita pana la Bukovel si invers :

1. Farurile aprinse

2. Centura

3. Viteza TREBUIE sa fie una regulamentara .

4. Opreste la indicatorul de STOP( din cele doua locatii pe traseul sighet - bukovel )

5. In cazul in care ai baut ( chiar si o bere ) cu o seara in urma atunci nu te urca la volan.

6. In cazul in care ti se pune fiola si tu consideri ca rezultatul de la tester nu este adevarat atunci CERE SA MERGI LA SPITAL PENTRU RECOLTARE DE SANGE (in acel moment 99% te vor lasa in pace )

7. NU ACCEPTA SA DAI MITA

8. NU TI SE POATE LUA CARNETUL LA CELE DOUA PUNCTE DE TRECERE ( acele persoane sunt graniceri nu politisti).

Hai ca nu este asa de greu”, precizează reprezentanții Bukovel România.

Cei care au pățit cazuri similare pot reclama acest lucru pe adresa solotvino@mae.ro (adresa de mail la consulatul Romaniei la Slatina), iar aceste sesizări vor fi înaintate autorităților.

Telefon de urgență: +380 68 2140918 - Exclusiv pentru cetăţenii români care se confruntă cu o situaţie dificilă, specială, cu caracter de urgenţă (accidente cu victime, decese, calamităţi şi alte situaţii de pericol sau cu caracter extraordinar). Atenție, la aceast număr de telefon NU se furnizează informații consulare, ci numai situații extraordinare.







